L'Ajuntament condiciona el pati del col•legi Villar Palasí per a la celebració dels grans concerts de les Festes Majors
11/08/2016

# L'Ajuntament condiciona el pati del col•legi Villar Palasí per a la celebració dels grans concerts de les Festes Majors

[![Imagen de la concejala junto al escalón del Villar Palasí](/images/noticias/2016/08/bordillo-palasi.jpg)](/images/noticias/2016/08/bordillo-palasi.jpg)

11.08.2016

Les obres que finalitzaran demà, tenen com a objecte la construcció de dos rampes que permetran salvar l'escaló de 40 centímetres que separa les diferents zones esportives del pati del col•legi

L'Ajuntament de Paterna està realitzant les obres d'adequació del pati del col•legi Villar Palasí amb la finalitat de millorar les condicions de seguretat del recinte per a la celebració dels grans concerts durant les Festes Majors.

Les obres que finalitzaran demà, tenen com a objecte la construcció de dos rampes que permetran salvar l'escaló de 40 centímetres que separa les diferents zones esportives del pati del col•legi.

L'alcaldessa en funcions i Regidora de Seguretat, Infraestructures i Medi Ambient, Nuria Campos ha explicat que "graciess a estes millores s'eviten les barreres arquitectòniques existents i es facilita la circulació de les persones amb mobilitat reduïda, alhora que es garantixen les condicions de seguretat durant el desenrotllament dels esdeveniments programats per a les festes i de qualsevol altra activitat que a partir d'ara es desenrotlle en este centre escolar en què, per exemple, va tindre lloc la festa de fi de curs de l'Escola d'Estiu".

Amb un aforament aproximat de 5000 persones, el col•legi Villar Palasí acollirà enguany els principals esdeveniments de les Festes Majors, com el concert de Seguridad Social el dilluns 22, l'actuació dels Space Elephants, el dijous 25 o el Musical The Show el divendres 26 d'agost.